Para outras páxinas con títulos homónimos véxase: Alexandre Dumas (homónimos).

**Alexandre Dumas**, nado en París o 27 de xullo de 1824 e finado o 27 de novembro de 1895 en Marly-lle-Roi, foi un novelista e dramaturgo francés.

Traxectoria
-----------

Fillo natural de Alexandre Dumas e Marie-Catherine Labay, costureira, foi, como o seu pai, un autor mundialmente recoñecido. En 1831, o seu pai recoñeceuno legalmente e procuroulle a mellor educación posible na institución Goubaux e a academia Bourbon. As leis, por aquela época, permitíronlle a Dumas pai separar o fillo da súa nai e a agonía desta inspirou a Dumas fillo nos seus escritos sobre caracteres femininos e tráxicos. En case toda a súa obra enfatizou o propósito moral da literatura e, na súa novela *O fillo natural* (1858), expuxo a teoría de que aquel que trae un fillo ilexítimo ao mundo, ten a obrigación moral de lexitimizalo e casar coa muller.

Ademais de soportar o estigma da ilexitimidade, Dumas fillo levaba sangue negro. O seu pai era un cuarterón descendente dun nobre francés e unha negra haitiana. Nos internados escolares, Dumas fillo foi sempre vituperado polos seus compañeiros. Todas estas experiencias determinaron os seus pensamentos, comportamento e escritos. No seu primeiro libro de poemas, *Pecados de mocidade* (1847) denunciaba, dalgunha forma, a vida disipada que levou na súa mocidade, renegando dela.

En 1844, Dumas trasladouse a Saint-Germain-en-Laye para vivir co seu pai. Alí coñeceu a Marie Duplessis, unha moza cortesá que inspiraría a súa novela romántica *A dama das camelias* (1848). Adaptada como obra teatral, alcanzou tal éxito que animou a Dumas a proseguir coa súa carreira de dramaturgo. Titulouse, en inglés *Camille* e constituíu a base para a ópera de Verdi, *La traviata* (1853). Nas súas obras teatrais, cargadas de ensinos morais, denuncia os prexuízos sociais da época e avoga polos dereitos da muller e os nenos.

En 1864, Alexandre Dumas casou con Nadeja Naryschkine, con quen tería unha filla. Tralo falecemento desta, contraeu matrimonio con Henriette Régnier.

No transcurso da súa vida, Dumas escribiu outras doce novelas e varias obras teatrais. En 1867 publicou a súa novela semi-autobiográfica "*L'affaire Clemenceau*", considerada por moitos como un dos seus mellores traballos literarios.

Foi elixido membro da Academia francesa en 1874 pese á oposición pertinaz de Victor Hugo. En 1894 concedéuselle a Lexión de Honor.

Foi enterrado no cemiterio de Montmartre, en París.

Notas
-----

1. ↑  "Ficha en Bitraga. Biblioteca de tradución galega". *bibliotraducion.uvigo.es*. Consultado o 26 de outubro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alexandre Dumas Modificar a ligazón no Wikidata*** |

### Ligazóns externas

* Dominio Público *(en portugués)*
* Dominio Público Arquivado 22 de marzo de 2007 en Wayback Machine. *(en castelán)*
* proxecto Gutenberg *(en inglés)*
* eBooks *(en inglés)*

|  |  |
| --- | --- |
| Control de autoridades | 
* Wd: Q169150
* WorldCat
* VIAF: 76315034
* AGORHA: 113311
* Allmovie: p309104
* AlloCiné: 37149
* BAV: ADV11566775
* BIBSYS: 90535552
* BLBNB: 000577863
* BMT: 201061
* BNA: 000035623
* BNB: ID
* BNCHL: 000034861
* BNE: XX1721304
* BNF: 11901062n
* BRE: 1972628
* CANTIC: a10991050
* CERL: cnp00394626
* CiNii: DA01099863
* DeutscheBio: 11852805X
* Discogs: 1916705
* EBID: ID
* EGAXA: vtls001160040
* FAST: 80959
* Filmportal: ID
* GEC: 0023132
* GND: 11852805X
* Gutenberg: 672
* IBDB: 4006
* ICCU: CFIV036272
* IMDb: nm0241414
* IMSLP: ID
* ISNI: 0000 0004 4458 3295
* LAC: 0002C9804
* LCCN: n81120314
* Léonore: [LH//842/3 3]
* LibraryThing: dumasfilsalexandre
* LibriVox: 5190
* NDL: 00438368
* NKC: jn19990001906
* NLA: 35048724
* NLG: 65152
* NNDB: 000025117
* NPG: mp96273
* NTA: 164028684
* OBP: ID
* OL: OL3745151A
* openMLOL: 6125
* PTBNP: 95926
* SELIBR: 184154
* SNAC: w64t9mqm
* SUDOC: 02684270X
* TMDb: 148077
* Treccani: alexandre-dumas\_res-eb3e0b82-86d5-11dc-9a1b-0016357eee51
* WikiTree: Dumas-844
* WomenWriters: ID

 |